

Občina Izola na podlagi 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP), Pravilnika o merilih in vrednotenju kulturnih programov, ki se sofinancirajo iz občinskega proračuna, 24. a člena Odloka o ustanovitvi javnega zavoda »Center za kulturo, šport in prireditve Izola« (Uradne objave Občine Izola, št. 9/17-UPB) in Sklepa o izvedbi javnega razpisa za sofinanciranje programov na področju ljubiteljske kulturne dejavnosti v občini Izola za leto 2023, ki ga je župan sprejel dne 23. 10. 2022, objavlja

**JAVNI RAZPIS**

**za sofinanciranje programov na področju ljubiteljske kulturne dejavnosti**

**v občini Izola za leto 2023**

NAROČNIK JAVNEGA RAZPISA

Občina Izola, Sončno nabrežje 8, 6310 Izola.

PREDMET JAVNEGA RAZPISA

Predmet javnega razpisa je zbiranje prijav za sofinanciranje izvajalcev letnega programa ljubiteljske kulturne dejavnosti v občini Izola za naslednje programe:

* sofinanciranje delovanja kulturnih društev in izvajanja njihovih letnih programov, ki imajo sedež v občini Izola in aktivno delujejo na območju občine najmanj 1 leto, na dan objave razpisa;
* sofinanciranje kulturnega programa društev, ki niso registrirana kot kulturna društva, delujejo pa v javnem interesu občine Izola.
1. POGOJI ZA PRIJAVO NA RAZPIS

Na razpis se lahko prijavijo izvajalci ljubiteljskih kulturnih dejavnosti, ki izpolnjujejo naslednje pogoje:

* so vpisani v register društev pri Upravni enoti Izola, in sicer kot kulturno društvo in da predložijo ustrezno dokazilo;
* imajo zagotovljene materialne, prostorske in organizacijske pogoje za uresničitev načrtovanih aktivnosti;
* imajo strokovni kader, ki izpolnjuje pogoje za vodenje aktivnosti društva;
* imajo zagotovljene vaje vsaj 36 tednov v letu;
* imajo urejeno evidenco o članstvu in plačani članarini ter
* podpišejo pogodbo o sofinanciranju;

oziroma:

* so registrirani kot društvo pri Upravni enoti Izola, ki sicer ne sodijo med kulturna društva, vendar imajo v svojem letnem programu predvideno izvajanje posameznih kulturnih programov;
* da se program, s katerim se prijavljajo na razpis, izvaja v naši občini ali vsaj prvič predstavi v naši občini.

**Predlagatelji programov morajo imeti poravnane vse finančne in druge pogodbene obveznosti do** Javnega zavoda Center za kulturo, šport in prireditve Izola (kot npr. najemnine, zaključna poročila o izvedenih programih za pretekla leta itd.).

MERILA ZA IZBOR PROGRAMOV

Strokovna komisija bo obravnavala prijave/vloge po vrstnem redu prispetja in v skladu z merili, določenimi v Pravilniku o merilih in vrednotenju kulturnih programov, ki se sofinancirajo iz občinskega proračuna. Sredstva bodo prejeli vsi, ki izpolnjujejo pogoje na podlagi zgoraj omenjenega Pravilnika, ki je sestavni del razpisne dokumentacije.

**Način dodeljevanja sredstev**: Vrednost točke se izračuna tako, da se vrednost razpisanih sredstev za leto 2023 deli s skupnim številom doseženih točk vseh društev, ki izpolnjujejo pogoje.

Višina sredstev, ki se dodeli posameznemu društvu se izračuna tako, da se skupno število točk, ki jih je društvo prejelo v skladu z 2. in 9. členom Pravilnika o merilih in vrednotenju kulturnih programov, ki se sofinancirajo iz občinskega proračuna, pomnoži z vrednostjo točke.

VIŠINA RAZPISANIH SREDSTEV JAVNEGA RAZPISA

Okvirna višina razpisanih proračunskih sredstev za realizacijo kulturnih programov/projektov v občini Izola za leto 2023 znaša 110.000 EUR.

**Občina si pridržuje pravico do spremembe okvirne višine sredstev do sprejema Proračuna Občine Izola za leto 2023**.

1. ROK ZA PORABO SREDSTEV

Sredstva, pridobljena na podlagi razpisa, morajo biti porabljena do 31. 12. 2023.

1. RAZPISNA DOKUMENTACIJA

Razpisna dokumentacija javnega razpisa obsega:

* besedilo javnega razpisa;
* obrazec št. 1 - PRIJAVA - podatki o izvajalcu programa;
* obrazec št. 2 - podatki o članih in plačani članarini;
* obrazec št. 3 - podatki o izvajanju programa;
* obrazec št. 4 - izjava odgovorne osebe;
* obrazec št. 5 - zaključno poročilo o izvajanju programa;
* obrazec št. 6 - pogodba;
* pravilnik o merilih in vrednotenju kulturnih programov, ki se sofinancirajo iz občinskega proračuna.
1. OBVEZNE PRILOGE
* obrazec št. 1 - PRIJAVA - podatki o izvajalcu programa, v celoti izpolnjena in potrjena s podpisom;
* obrazec št. 2 - podatki o članih in plačani članarini;
* obrazec št. 3 - podatki o izvajanju programa;
* obrazec št. 4 - izjava odgovorne osebe;
* obrazec št. 6 - Pogodba o sofinanciranju izvedbe programov na področju ljubiteljske kulturne dejavnosti v občini Izola v letu 2023, podpisana in žigosana v enem izvodu;
* dokazila o usposobljenosti kandidata (fotokopija odločbe o registraciji od pristojnega upravnega organa in fotokopija obvestila Statističnega urada RS o identifikaciji in razvrstitvi po dejavnosti).
1. ROK ZA PRIJAVO NA RAZPIS

Razpisni rok prične teči naslednji dan po objavi javnega razpisa in **se zaključi 12. decembra 2022.**

1. NAČIN PREDLOŽITVE PRIJAVE

Prijava mora biti izpolnjena na ustreznih »originalnih« razpisnih obrazcih in mora vsebovati vse bistvene sestavine prijave ter obvezne priloge in podatke, določene v razpisni dokumentaciji. Prijavitelj mora s podpisom izjave na razpisnem obrazcu soglašati s preverjanjem namenske porabe proračunskih sredstev, odobrenih na podlagi tega razpisa, in sicer s strani pooblaščenih oseb sofinancerja. Prijava mora biti predložena **v zaprti ovojnici** na naslov:

**Center za kulturo, šport in prireditve Izola, Kraška 1, 6310 Izola do 12. decembra 2022 oziroma najkasneje ta dan oddana na pošti kot priporočena pošiljka v zaprtem ovitku z izpisom na prednji strani: NE ODPIRAJ - PRIJAVA: JAVNI RAZPIS NA PODROČJU LJUBITELJSKE KULTURNE DEJAVNOSTI ZA LETO 2023 ali osebno v tajništvu Centra za kulturo, šport in prireditve Izola, Ulica Oktobrske revolucije 1, 6310 Izola med uradnimi urami od 8.00 do 15.00 ure.**

Na hrbtni strani ovitka mora biti navedba prijavitelja: točen in čitljivo izpisan naslov, naziv in sedež (Ulica, hišna številka, pošta).

Priporočena pošiljka, na kateri ni označena ura oddaje priporočene pošiljke, se šteje, da je bila tistega dne oddana ob 23.59 uri.

1. PREPOZNE IN NEPOPOLNE PRIJAVE

Za prepozno se šteje prijava, ki ni bila oddana priporočeno na pošti do vključno **12. decembra 2022,** oziroma do tega dne ni bila v poslovnem času predložena v tajništvu zavoda.

Za nepopolno se šteje prijava, ki ne vsebuje vseh bistvenih sestavin, ki jih zahteva besedilo razpisa. Za nepopolno se šteje tudi prijava, ki ni bila v roku, določenem v razpisu za dopolnitev, ustrezno dopolnjena.

Za prijavo, ki jo je vložila neupravičena oseba, se šteje prijava prijavitelja, ki ne izpolnjuje pogojev, ki so navedeni v 3. točki.

Oddaja popolne prijave pomeni, da se predlagatelj **strinja z vsemi pogoji in kriteriji javnega razpisa**.

Prijava/vloga, ki ni pravočasna ali je ni vložila upravičena oseba se zavrže s sklepom.

1. OBRAVNAVANJE PRIJAV IN OBVEŠČANJE O IZBORU

Po poteku razpisnega roka strokovna komisija hkrati odpre vse prijave/vloge, ki so do tedaj prispele. Na odpiranju prijav bo strokovna komisija ugotavljala popolnost prijav glede na zahtevana dokazila.

Pri odpiranju prijav sme prisostvovati vsaka oseba, ki kandidira na razpisu.

Če je prijava formalno nepopolna, se prijavitelja pozove, da jo dopolni. Prijavitelj mora prijavo dopolniti **v petih dneh**. Če prijavitelj prijavo ne dopolni v zahtevanem roku se prijava zavrže s sklepom.

**Prijave, ki niso oddane na predpisanih obrazcih in ne izpolnjujejo osnovnih razpisnih pogojev, se s sklepom zavržejo.**

Center za kulturo, šport in prireditve Izola bo prijavitelje o svojih odločitvah obvestil predvidoma v 15 dneh po obravnavi strokovne komisije. Odločitev se izda v obliki odločbe. Z izbranimi prijavitelji bo sklenjena pogodba o sofinanciranju programov na področju ljubiteljske kulturne dejavnosti v občini Izola, s katero bodo opredeljeni pogoji in način koriščenja proračunskih sredstev.

1. DVIG RAZPISNE DOKUMENTACIJE IN PRIDOBIVANJE INFORMACIJ O JAVNEM RAZPISU

Prijavitelji lahko razpisno dokumentacijo prevzamejo na spletni strani Občine Izola <http://izola.si/obcina-izola/razpisi-in-objave/javni-natecaji-in-razpisi/> ali na spletni strani zavoda http://center-izola.si/, kjer najdejo tudi vse ostale podatke, povezane z izvedbo javnega razpisa, kjer so navedeni vsi podatki povezani z izvedbo javnega razpisa.

Vse dodatne informacije v zvezi z razpisom dobijo zainteresirani v Javnem zavodu Center za kulturo, šport in prireditve Izola, in sicer pri kontaktni osebi: Branka Lipar, telefon: 05/641 55 71, e-pošta:  branka.lipar@center-izola.si.

Številka: 410-242/2022-3

Datum: 7. 11. 2022

|  |  |  |
| --- | --- | --- |
|  |  | Ž u p a nDanilo MARKOČIČ |